CELEX: 52005XG1201(01)
Language: sl
Date: 2005-12-01
Title: Sklepov Sveta o izboljšanju evropskih zmožnosti civilne zaščite

1.12.2005   
            
            
               SL
            
            
               Uradni list Evropske unije
            
            
               C 304/1
            
         Sklepov Sveta o izboljšanju evropskih zmožnosti civilne zaščite
   (2005/C 304/01)
   SVET EVROPSKE UNIJE —
   
               1.
            
            
               OB UPOŠTEVANJU:
               
                           —
                        
                        
                           sklepov Sveta z dne 7. januarja 2005 o potresu in cunamiju v Indijskem oceanu (1);
                        
                     
                           —
                        
                        
                           akcijskega načrta Evropske unije z dne 31. januarja 2005 o potresu in cunamiju v Indijskem oceanu (2);
                        
                     
                           —
                        
                        
                           sklepov Sveta z dne 4. oktobra 2004 o krepitvi splošne zmogljivosti civilne zaščite v Evropski uniji (3);
                        
                     
                           —
                        
                        
                           sklepov Sveta z dne 25. novembra 2004 o preprečevanju, pripravljenosti in odzivanju na teroristične napade (4);
                        
                     
                           —
                        
                        
                           sporočila Komisije z dne 20. aprila 2005 o izboljšanju mehanizma civilne zaščite Skupnosti (5);
                        
                     
                           —
                        
                        
                           sporočila Komisije z dne 20. aprila 2005 o okrepitvi odzivanja EU na nesreče in krizne razmere v tretjih državah (6);
                        
                     
                           —
                        
                        
                           opombe generalnega sekretarja/visokega predstavnika z dne 20. aprila 2005 o nadaljnjem ukrepanju v zvezi z akcijskim načrtom EU po potresu in cunamijih v Indijskem oceanu (7);
                        
                     
                           —
                        
                        
                           opombe predsedstva z dne 20. maja 2005 o nadaljnjem ukrepanju v zvezi z akcijskim načrtom EU po potresu in cunamijih v Indijskem oceanu (8).
                        
                     
                           —
                        
                        
                           sklepov predsedstva na Evropskem svetu v Bruslju dne 16. in 17. junija 2005, ki je kot prednostno nalogo za drugo polovico leta 2005 želel izpostaviti krepitev zmožnosti civilne zaščite, zlasti razpoložljivih zdravstvenih virov za boj proti bioterorističnemu napadu, in razvoj zmogljivosti za hitro ukrepanje, temelječ na modulih civilne zaščite držav članic (9).
                        
                     
         
               2.
            
            
               OB UPOŠTEVANJU dejstva, da morajo biti finančne posledice predlaganih izboljšanj, zlasti predloga o vzpostavitvi instrumenta za hitro odzivanje in pripravljenost ob večjih nesrečah, združljive s finančnim okvirom za obdobje 2007 — 2013, in morajo upoštevati načelo subsidiarnosti.
            
         
               3.
            
            
               PONOVNO POTRJUJE potrebo po razvoju „zmožnosti hitrega odzivanja Evropske unije“ na naravne nesreče ali nesreče, ki jih povzroči človek, znotraj ali zunaj Unije, ob opori na nacionalna sredstva in skupine, usposobljene za skupno delovanje.
            
         
               4.
            
            
               na splošno POZDRAVLJA sporočilo Komisije o izboljšanju mehanizma civilne zaščite Skupnosti, ki določa kratkoročne in srednjeročne predloge za krepitev evropskega sodelovanja v okviru mehanizma civilne zaščite.
            
         
               5.
            
            
               POZIVA Komisijo in države članice, naj skupaj v okviru svojih pristojnosti izboljšajo sodelovanje na področju civilne zaščite, vključno s krepitvijo mehanizma Skupnosti za krepitev sodelovanja na področju civilne zaščite, da lahko Evropska unija zagotovi pomoč civilne zaščite hitro in učinkovito v vseh primerih izrednih razmer v Uniji in izven nje.
            
         
               6.
            
            
               POUDARJA splošno vlogo in odgovornost Združenih narodov pri usklajevanju mednarodne pomoči civilne zaščite v tretjih državah, kjer je prisotna. EU naj bi podpirala zmožnosti Združenih narodov pri usklajevanju intervencij civilne zaščite v tretjih državah. V tem pogledu bi lahko zmožnost hitrega odzivanja Evropske unije prispevala h krepitvi usposabljanja ZN za hitro ukrepanje ob humanitarnih katastrofah.
            
         
               7.
            
            
               SPODBUJA Komisijo in države članice, naj skupaj v okviru svojih pristojnosti nadalje razvijajo modularni pristop prek programa, ki bo vzpostavil scenarije, oceno zmožnosti, operativne načrte, usposabljanje in urjenje ter skupne metodologije za oceno tveganja v sklopu pristopa večkratne nevarnosti, ki zajema naravne nesreče in nesreče, ki jih povzroči človek, vključno s terorizmom. Ta program bi moral spodbuditi delovanje na podlagi načel subsidiarnosti in dopolnjevanja ter delovanja v okviru nacionalne pristojnosti. Za civilno zaščito določeni moduli so le eno izmed pomembnih sredstev znotraj zmožnosti hitrega odzivanja EU in bodo lahko delovali neodvisno ali v sodelovanju ali kot podpora drugim organom EU ali mednarodnim institucijam.
            
         
               8.
            
            
               POUDARJA, da so ocene, ki upoštevajo ocene tveganj, analize primanjkljaja in izkušnje, pridobljene v nujnih primerih, na usposabljanju in urjenju, osnova za odločitve o izboljšanju zmožnosti odzivanja EU.
            
         
               9.
            
            
               SPODBUJA Komisijo in države članice naj kratkoročno nadaljujejo z delom na naslednjih prednostnih področjih:
               
                           a)
                        
                        
                           nadalje oceni zmogljivosti civilne zaščite, s katero si države članice lahko medsebojno pomagajo pri vseh večjih katastrofah;
                        
                     
                           b)
                        
                        
                           razvija zmožnosti hitrega odzivanja, ki temelji na modulih civilne zaščite držav članic, ter v ta namen vzpostavi program na podlagi načel subsidiarnosti in dopolnjevanja, pri čemer so moduli neodvisne in samozadostne enote, ki so v nacionalni pristojnosti in ki se lahko uporabijo samostojno ali skupaj z drugimi prispevki;
                        
                     
                           c)
                        
                        
                           še naprej razvija dejavnosti usposabljanja, urjenja in izmenjavo strokovnjakov, da spodbudi zmogljivosti za skupno delovanje in pospeši interoperabilnost;
                        
                     
                           d)
                        
                        
                           najpozneje do 31. decembra 2005 razvije poleg državnih oznak skupno EU oznako za intervencijsko in ocenjevalno/usklajevalno osebje na terenu;
                        
                     
                           e)
                        
                        
                           še naprej razvija civilno-vojaško sodelovanje z vojaškim osebjem EU, zlasti s civilno-vojaško celico;
                        
                     
                           f)
                        
                        
                           krepi ocenjevanje potreb na terenu z razvijanjem skupne metodologije ocenjevanja na podlagi mednarodno dogovorjenih metodologij — kjer te obstajajo — in s krepitvijo zmogljivosti ocenjevanja;
                        
                     
                           g)
                        
                        
                           krepi zmogljivost za lažje usklajevanje na terenu in na sedežu, tako znotraj EU kakor tudi z ustreznimi mednarodnimi organizacijami;
                        
                     
                           h)
                        
                        
                           krepi povezave med mehanizmom in sistemi za zgodnje opozarjanje na ravni EU in ZN;
                        
                     
                           i)
                        
                        
                           si še naprej prizadeva za lažji prevoz pomoči civilne zaščite.
                        
                     
         
               10.
            
            
               POZDRAVLJA ponudbo Komisije, da postane Center za spremljanje in informiranje (MIC) dostopen za evropsko konzularno sodelovanje, in sicer z namenom, da se podpre državljane EU, ki so žrtve nesreč v tretjih državah.
            
         
               11.
            
            
               POZIVA Komisijo, da v najkrajšem možnem času predloži bolj dovršene predloge o krepitvi preventivnega ukrepanja, ki temelji na pogojih Akcijskega programa na področju civilne zaščite (10), Hyoškem akcijskem načrtu 2005 — 2015 (11) in Akcijskem načrtu Evropske unije v zvezi s potresi in cunamiji v Indijskem oceanu (12), ter izboljša sistem zaznavanja in zgodnjega opozarjanja na splošno, zlasti za Sredozemsko morje in Atlantski ocean.
            
         
               12.
            
            
               POZIVA Komisijo, naj v najkrajšem možnem času, najpozneje pa oktobra 2005, predloži nadaljnje zakonodajne predloge za izboljšanje sodelovanja na področju civilne zaščite, vključno z mehanizmom Skupnosti, pri čemer se upoštevajo zgornji sklepi.
            
         
               13.
            
            
               SE BO VNOVIČ POSVETIL celotni zadevi v zvezi z zmožnostjo hitrega odzivanja Evropske unije pred koncem leta 2005.
            
         
      (1)  5187/05.
   
      (2)  5788/05.
   
      (3)  11549/04.
   
      (4)  15232/04.
   
      (5)  8430/05 – COM(2005) 137 konč.
   
      (6)  8382/05 – COM(2005) 153 konč.
   
      (7)  8204/05.
   
      (8)  8961/1/05 REV 1.
   
      (9)  10255/05.
   
      (10)  Odločba Sveta 1999/847/ES z dne 9. decembra 1999 o določitvi akcijskega programa Skupnosti na področju civilne zaščite (UL L 327, 21.12.1999, str. 53), spremenjena s Sklepom Sveta 2005/12/ES z dne 20. decembra 2004 (UL L 6, 8.1.2005, str. 7).
   
      (11)  Resolucija o Hyoškem akcijskem načrtu 2005 - 2015: Krepitev odpornosti držav in skupnosti na nesreče, sprejeto dne 22. januarja 2005 na Svetovni konferenci za preprečevanje nesreč (A.CONF. 206/6).
   
      (12)  5788/05.